open-index/open-wikipedia-markdown huggingface dataset:
லர்கானா மாவட்டம்

**லர்கானா மாவட்டம்** (Larkana District)  (சிந்தி: **ضلعو لاڙڪاڻو**) ; ) தெற்காசியாவியன் பாகிஸ்தான் நாட்டின் சிந்து மாகாணத்தின் 30 மாவட்டங்களில் ஒன்றாகும். கைர்பூர் கோட்டத்தில் அமைந்துள்ள இம்மாவட்டத்தின் நிர்வாகத் தலைமையிடம் லர்கானா நகரம் ஆகும். மொகெஞ்சதாரோ தொல்லியல் களங்கள் **லர்கானா** நகரத்தில் உள்ளது.

பாகிஸ்தான் நாட்டின் முன்னாள் பிரதமர்களான சுல்பிக்கார் அலி பூட்டோ மற்றும் பெனசீர் பூட்டோ மற்றும் சிந்து மாகாணத்தின் முன்னாள் முதலமைச்சர் *மும்தாஜ் அலி புட்டோ* லர்கானா நகரத்தைச் சேர்ந்தவர்கள் ஆவார்.

## மாவட்ட நிர்வாகம்
7423 சதுர கிலோ மீட்டர் பரப்பளவு கொண்ட லர்கான மாவட்டம் ஆறு வட்டங்களைக் கொண்டிருந்தது. 2005-இல் இம்மாவட்டத்தின் இரண்டு வட்டங்களைக் கொண்டு பாகிஸ்தான் அதிபர் பர்வேஸ் முசாரப் குவாம்பர் சதாக்கோட் மாவட்டத்தை துவக்கினார்.   
தற்போது லர்கானா மாவட்டத்தை டோக்கிரி, பாக்ரனி, லர்கானா, ரட்டோதேரா என நான்கு வட்டம் (தாலுகா)|வட்டங்களாகப்]] பிரித்து நிர்வகிக்கப்படுகிறது. 

## பொருளாதாரம்
இம்மாவட்டம் வேளாண்மைப் பொருளாதாரத்தை மட்டுமே நம்பியுள்ளது. இங்கு கரும்பு, கோதுமை, நெல், மிளகாய், கொய்யா அதிக அளவில் பயிரிடப்படுகிறது.

## முக்கிய கல்வி நிறுவனங்கள்
இம்மாவட்டத்தில் லர்கானா இராணுவப் பயிற்சிக் கல்லூரிமற்றும்  சுபில்கர் அலி புட்டோ வேளாண்மைக் கல்லூரி முக்கியமானவைகள் ஆகும்.

## போக்குவரத்து
இம்மாவட்டத்தின் தலைமையிடமான லர்கானாவிலிருந்து இருபது கிலோ மீட்டர் தொலைவில் மொகெஞ்சதாரோ உள்நாட்டு  வானூர்தி நிலையம், நாட்டின் பிற நகரங்களுடன் இணைக்கிறது.
## மக்கள் தொகையியல்
7423 சதுர கிலோ மீட்டர் பரப்பளவு கொண்ட லர்கானா மாவட்டத்தின் 1998-ஆம் ஆண்டின் மக்கள் தொகை கணக்கெடுப்பின் படி மொத்த மக்கள் தொகை 19,27,066 ஆகும். அதில் ஆண்கள்  993576 (51.56 %); பெண்கள்  933576 ( 48.44 %) ஆக உள்ளனர். மக்கள் தொகை வளர்ச்சி (1981 - 98) 3.14% ஆக உள்ளது. பாலின விகிதம் 100 பெண்களுக்கு 106.4 ஆண்கள் வீதம் உள்ளனர். மக்கள் அடர்த்தி ஒரு சதர கிலோ மீட்டர் பரப்பளவில் 259.6 ஆக உள்ளனர். நகர்ப்புற மக்கள் தொகை 28.90% ஆக உள்ளது.  சராசரி எழுத்தறிவு 34.9% ஆக உள்ளது. ஆண்கள் எழுத்தறிவு 48.56% ஆகவும்; பெண்கள் எழுத்தறிவு 20.48% ஆக உள்ளது. மக்கள் தொகையில்  சிந்தி மொழியை 97.93% மக்கள் பேசுகின்றனர். 

## விளையாட்டு
பாகிஸ்தான் கிரிக்கெட் வாரியம் லர்கானா நகரத்தில் கட்டிய பெனாசிர் புட்டோ கிரிக்கெட் விளையாட்டுத் திடல் பன்னாட்டுத் தரத்தில் உள்ளது. கட்டப்பட்டதாகும்.

## இதனையும் காண்க
*மொகெஞ்சதாரோ

## மேற்கோள்கள்

## ஆதார நூற்பட்டியல்
*

## வெளி இணைப்புகள்
* District of Larkana
* Local Govt. Department of Sindh - District of Larkana
* Unofficial Web Portal of District Larkana

பகுப்பு:பாக்கித்தானின் மாவட்டங்கள்
பகுப்பு:சிந்து மாகாணத்தின் மாவட்டங்கள்
பகுப்பு:சிந்து மாகாணம்
இஸ்தான்புல் இரவுவிடுதி துப்பாக்கிச் சூடு, 2017

துருக்கி நாட்டின் இஸ்தான்புல் நகரில் இரவு விடுதியில் புத்தாண்டுக் கொண்டாட்டத்தில் இருந்த மக்கள் மீது 2017, ஜனவரி 1 அன்று தாக்குதல் நடத்தப்பட்டது. இத்தாக்குதலில் 39 மக்கள் கொல்லப்பட்டனர் மேலும் சுமார் 70 பேர் காயமடைந்தனர். துப்பாக்கிச் சூட்டை நடத்தியதாக *அப்துல்காதிர் மாஷிர்போவ்*  (Abdulkadir Masharipov) என்பவர் ஜனவரி 17 அன்று கைது செய்யப்பட்டார்.
## தாக்குதல்
இரவுவிடுதியில் அதிகாலை 01:15 மணியளவில் ஏகே 47 வகை துப்பாக்கி மூலம் துப்பாக்கிச் சூடு நடத்தப்பட்டது. தாக்குதலில் ஈடுபடும்போது அரபி மொழியில் பேசிக்கொண்டே தாக்குதல் நடத்தினார் மேலும் 'அல்லாஹூ அக்பர்' எனும் கோசத்தையும் எழுப்பினார். மொத்தம் ஏழு நிமிடம் நடத்தப்பட்ட இந்தத் தாக்குதல் 180 சுற்றுகளாக நடத்தப்பட்டது. தாக்குதலுக்குப் பின்னர் தீவிரவாதி சமயலறைக்குள் புகுந்து உடைகளை மாற்றிவிட்டு பொதுமக்களோடு கலந்து தப்பிச் சென்றார்.

## பாதிக்கப்பட்டவர்கள்
இத்தாக்குதலில் பதினான்கு நாட்டைச் சார்ந்தவர்கள் பாதிக்கப்பட்டனர். அதில் இருவர் இந்தியாவைச் சார்ந்தவர்.
## மேற்கோள்கள்

பகுப்பு:2017 நிகழ்வுகள்
பகுப்பு:துருக்கியில் தீவிரவாதத் தாக்குதல்கள்
தேசிய தொழில்நுட்பக் கழகம், புதுச்சேரி

**தேசிய தொழில்நுட்பக் கழகம், புதுச்சேரி** (*National Institute of Technology, Puducherry*, **NITPDY**), என்பது இந்தியாவின் புதுச்சேரி மாநிலத்தில் உள்ள காரைக்கால் மாவட்டத்தில்  இருக்கும் திருவேட்டக்குடியில் அமைந்துள்ள அரசுப் பொறியியல், மற்றும் தொழில்நுட்பப் பல்கலைக்கழகம் ஆகும்.பதினோராம் ஐந்துஆண்டு திட்டத்தின் கீழ்   (2007-12) 2009  ஆம் ஆண்டு இந்தியா அரசால் ஒப்புதல் அளிக்கப்பட்டு தொடங்கப்பட்ட 10  தேசிய தொழில்நுட்ப  கழங்கங்களில் இதுவும் ஒன்று ஆகும். 2014  ஆம் ஆண்டு முதல் கணினியில் முதுகலை பொறியியல் தொடங்கப்பட்டது .  
## இளங்கலை பொறியியல் பாட  பிரிவுகள்
* கணினி பொறியியல் 
* மின்னணு  மற்றும் தொலைத்தொடர்பு பொறியியல் 
* மின்சாரம் மற்றும் மின்னணு  பொறியியல் 
* இயந்திரவியல் பொறியியல் 

## வெளி இணைப்புகள்


## வெளி இணைப்புகள்

* http://karaikal.gov.in/Announcements/PressRelease/Documents2016/20160318pr1.pdf
* http://www.nitpy.ac.in/about-2/index.html

பகுப்பு:புதுச்சேரி
பகுப்பு:காரைக்கால்
பகுப்பு:இந்திய தொழில்நுட்பக் கழகங்கள்
போலினின் வினைப்பொருள்

**போலினின் வினைப்பொருள்** (*Folin's reagent*, ஃபோலினின் வினைப்பொருள்) என்பது வகையிடும் முகவராகப் பயன்படுத்தப்படுகிறது. **சோடியம் 1,2-நாப்தோகுயினோன்-4-சல்போனேட்டு** என்ற பெயராலும் இது அழைக்கப்படுகிறது. அமீன்கள் மற்றும் அமினோ அமிலங்களின் மட்டத்தை அளந்தறியப் பயன்படுகிறது . இவ்வினைப்பொருள் காரக்கரைசலில் அவற்றுடன் வினைபுரிந்து எளிதில் கண்டுணரக்கூடிய ஒளிர்பொருளை உருவாக்குகிறது .

ஃபோலின்-சியோகால்டியு வினைப்பொருள் பீனாலிக் சேர்மங்களைக் கண்டறியப் பயன்படுத்தப்படுகிறது என்பதால் ஃபோலின் வினைப்பொருளை அதிலிருந்து வேறுபடுத்தி அறிய வேண்டும்.

ஃபோலின் வினைப்பொருளை ஓர் அமில இரண்டாம் நிலை வினைப்பொருளுடன் சேர்த்து 3,4-மெத்திலின்டையாக்சிமெத்தம்பீட்டமைன் மற்றும் அதன் தொடர்பு சேர்மங்களை பாரா-மெத்தாக்சி-என்-மெத்திலம்பீட்டமைன் மற்றும் இதன் தொடர்பு சேர்மங்களிலிருந்து வேறுபடுத்தி அறியப் பயன்படுத்தப்படுகிறது 

## மேற்கோள்கள்
.

பகுப்பு:வேதியியல் பரிசோதனைகள்
பகுப்பு:நாப்தோகுயினோன்கள்
பகுப்பு:நாப்தலீன்சல்போனேட்டுகள்
பகுப்பு:பெயர் வினைகள்
தஞ்சாவூர் நாகநாகேசுவரர் கோயில்

**தஞ்சாவூர் நாகநாகேசுவரர் கோயில்** தமிழ்நாட்டின் தஞ்சாவூரில் அமைந்துள்ள சிவன் கோயிலாகும்.

## அமைவிடம்
இந்தக் கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 3 கி.மீ. தொலைவில் கருந்தட்டாங்குடியின் அருகே வெண்ணாற்றங்கரையில் அமைந்துள்ளது.

## இறைவன், இறைவி
இக்கோயிலில் உள்ள இறைவன் நாகநாகேசுவரர் என்றழைக்கப்படுகிறார். இறைவி வேதவல்லி ஆவார்.

## அமைப்பு
left|100x150px|thumb|மூலவர் விமானம்சிறிய கோயிலான இக்கோயிலில் மூலவர் சன்னதிக்கு முன்பாக பலிபீடமும், நந்தியும் காணப்படுகின்றன. ஒரே திருச்சுற்றினையும், கருவறையையும் கொண்டுள்ள இக்கோயிலில் மூலவர் சன்னதிக்கு இடப்புறம் இறைவி சன்னதி உள்ளது. திருச்சுற்றில் ஞானசம்பந்தர், நாவுக்கரசர், சுந்தரர், மாணிக்கவாசகர் ஆகிய நால்வர், வெற்றி விநாயகர், காசி விசுவநாதர், விசாலாட்சி, வள்ளி தெய்வானையுடன் கூடிய சுப்பிரமணியர், அன்னபூரணி, கஜலட்சுமி, ஆடல் அரசர், சிவகாமி ஆகியோரின் சன்னதிகள் காணப்படுகின்றன. கோயிலின் இடப்புறம் கால பைரவர் உள்ளார். கோஷ்டத்தில் தட்சிணாமூர்த்தி, லிங்கோத்பவர், துர்க்கை ஆகியோர் உள்ளனர். அருகே சண்டிகேசுவரர் சன்னதி உள்ளது.

## அருகிலுள்ள கோயில்கள்
இக்கோயிலுக்கு மிக அருகில் கரந்தை ஆதீஸ்வரசுவாமி ஜினாலயம் எனப்படுகின்ற சமணக் கோயிலும் சித்தாநந்தீசுவரர் கோயில் எனப்படுகின்ற சிவன் கோயிலும் உள்ளன.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்‎
பிரெட் கோரெமாட்சு

**பிரெட் டொயோசபுரோ கோரெமாட்சு** (*Fred Toyosaburo Korematsu*, சனவரி 30, 1919&nbsp;– மார்ச் 30, 2005) அமெரிக்க மனித உரிமைப் போராளி. இரண்டாம் உலகப்போரின் போது சப்பானிய அமெரிக்கர்களை தடுப்பு முகாமில் வைத்ததை இவர் எதிர்த்தார். முடியாட்சியிலிருந்த சப்பானிய கடற்படை பேர்ள் துறைமுகத்தை இரண்டாம் உலகப்போரின்  போது தாக்கியதை தொடர்ந்து  பிராங்க்ளின் ரூசவெல்ட் அனைத்து சப்பானிய அமெரிக்கர்களையும் தடுப்புக்காவலில் வைக்க தன்  அதிகாரத்தை பயன்படுத்தி அதிபர் ஆணை 9066 என்பதை பிறப்பித்தார். இதனை எதிர்த்த கோரெமாட்சு தலைமறைவாக இருந்தார்.

தடுப்புக் காவல் முகாம்களில் சப்பானிய அமெரிக்கர்களை அடைத்தது தொடர்பான  ஆணை\சட்டத்தை எதிர்த்து அதைக்குறித்து அமெரிக்க உச்ச நீதிமன்றத்தில் அமெரிக்க அரசுக்கு எதிராக வழக்கு தொடுத்தார். நீதிமன்றம்  இந்த ஆணை சட்டபூர்வமாக  செல்லும்  என்று கூறி அமெரிக்க அரசுக்கு ஆதரவாக தீர்ப்பு கூறியது கோரெமாட்சு அதிபர் ஆணையை மீறியதற்கான தண்டனையை பல பத்தாண்டுகளுக்கு பின் நீதிமன்றம் ஆச்சட்டத்திதன் (ஆணையின்) அவசயம் தேவையா என்பது குறித்து புதிய ஆதாரங்கள் கிடைத்ததையடுத்து குற்றமற்றவர் என தீர்ப்பளித்தது. போர் நடந்து கொண்டிருந்த போது  இவ்வாதரத்தை அமெரிக்க  அரசு  நீதிமன்றத்தில் இருந்து மறைத்துவிட்டது.

இவரது போட்டத்தின் நினைவாக மனித பிரெட் கோரெமாட்சுவின் உரிமையும் அரசமைப்புமாகிய  நாள் என்அபதை 2011 சனவரி 30 முதல் கலிபோர்னியா மாநிலம் கடைபிடிக்கிறது . வர்சீனியா 2015 அன்று இவரது நினைவை சனவரி 30  கொண்டாட சட்டம் இயற்றியுள்ளது. இது இவரது நினைவை கொண்டாடும் இரண்டாவது மாநிலமாகும்

பிரெட் டி கோரெமாட்சு கழகம் 2009இல் இவரது சிறப்புகளை கொண்டாட கற்க மனித உரிமைகளை அனைத்து குமகத்திற்கும் எடுத்து சொல்ல ஆரம்பிக்கப்பட்டது

## குறிப்புகள்

## மேற்கோள்கள்

பகுப்பு:1919 பிறப்புகள்
பகுப்பு:2005 இறப்புகள்
பெர்ராக்சில் நிறங்காட்டி

**பெர்ராக்சில் நிறங்காட்டி** *(Ferroxyl indicator)* என்பது பொட்டாசியம் எக்சாசயனோபெர்ரேட்டு(III) சேர்மமும் பினாப்தலீனும் சேர்ந்த கரைசலாகும். Fe2+ அயனிகள் முன்னிலையில் இச்சேர்மம் நீலமாகவும், ஐதராக்சைடு அயனிகள் முன்னிலையில் இளஞ் சிவப்பாகவும் மாறுகிறது. உலோக ஆக்சிசனேற்றத்தைக் கண்டறியவும், பல்வேறு சூழல்களில் துருப்பிடித்தலைக் கண்டறியவும் பயன்படுத்தப்படுகிறது.

10 கிராம் சோடியம் குளோரைடுடன் 1 கிராம் பொட்டாசியம் எக்சாசயனோபெர்ரேட்டு(III) கலந்து  காய்ச்சி வடிகட்டிய நீரில் கரைத்துக் கொள்ள வேண்டும். 10 செ,மீ3 பினாப்தலீன் நிறங்காட்டியைச் சேர்த்து பின்னர் காய்ச்சி வடிகட்டிய நீரைப் பயன்படுத்தி 500 செமீ 3 கரைசலாக உருவாக்கிக் கொள்ளவேண்டும் 

## மேற்கோள்கள்
.

பகுப்பு:வேதியியல் பரிசோதனைகள்
பகுப்பு:அரிமானம்
மெத்தில் தயோசயனேட்டு

**மெத்தில் தயோசயனேட்டு** *(Methyl thiocyanate)* என்பது CH3SCN. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வெங்காயத்தின் மணம் கொண்ட இது நிறமற்ற ஒரு நீர்மம் ஆகும். தயோசயனேட்டு உப்புகளை மெத்திலேற்றம் செய்வதன் மூலமாக மெத்தில் தயோசயனேட்டு தயாரிக்கலாம். மெத்தில் ஐசோதயோசயனேட்டு (CH3NCS) என்ற மிகவும் பயனுள்ள மாற்றியனைத் தயாரிப்பதற்கு உதவும் ஒரு முன்னோடி சேர்மமாக இது பயன்படுகிறது.
  
வாய்வழியாக எலிகளுக்கு கொடுக்கப்படும் போது மெத்தில் தயோசயனேட்டின் உயிர்கொல்லும் அளவு 60 மி.கி/கி.கி என மதிப்பிடப்பட்டுள்ளது. மிகவும் ஆபத்தான சேர்மம் என்று அமெரிக்க தீங்கு விளைவிக்கும் பொருட்களை பட்டியலிடும் நிறுவனம் பட்டியலிடப்பட்டுள்ளது. 

## மேற்கோள்கள்

பகுப்பு:மெத்தில் எசுத்தர்கள்
பகுப்பு:தையோசயனேட்டுகள்
தராவர் கோட்டை

**தராவர் கோட்டை** (Derawar Fort) (உருது: قلعہ دراوڑ) தெற்காசியாவின் பாகிஸ்தான் நாட்டின் பஞ்சாப் மாகாணத்தின், பகவல்பூர் மாவட்டத்தில் உள்ள  சோலிஸ்தான் பாலைவனத்தில் அமைந்துள்ள பதினோறு கோட்டைகளில் பெரியதும், மிகவும் புகழ் பெற்றதும் ஆகும். 

இக்கோட்டைச் சுற்றுச் சுவர்களின் சுற்றளவு  1500  மீட்டர்களும், உயரம் முப்பது மீட்டரும் கொண்டது. நீண்ட சதுர வடிவிலான இக்கோட்டையின் மீதுள்ள நாற்பது காவல் கோபுரங்களை (கொத்தளம்) பாலவனத்திலிருந்து பல கிலோ மீட்டர் தொலவிலிருந்தும் சாதராணமாக காணலாம்.

## வரலாறு
தராவர் கோட்டையை இராஜபுத்திர நிர்வாகியும், பட்டி குலத்தவரான இராய் ஜஜ்ஜா என்பவரால் கிபி ஒன்பதாம் நூற்றாண்டில் கட்டப்பட்டு,  தால்த்துருவா நகரத்தை தலைநகராகக் கொண்ட  ஜெய்சல்மேர் மற்றும் பகவல்பூர் பகுதியின் மாமன்னர் ராவல் தேவராஜ் பட்டிக்கு அர்பணிக்கப்பட்டது.இக்கோட்டையைத் துவக்கத்தில் **தேரா ரவார்** என அழைக்கப்பட்டது. பின்னர் மருவி தற்போது *தராவர்* என அழைக்கப்படுகிறது.

இந்தியாவில் கம்பெனி ஆட்சியின் ஆட்சியின் போது, கி பி பதினெட்டாம் நூற்றாண்டில் தராவார்  கோட்டையை, பகவல்பூர்  சுதேச சமஸ்தான நவாப் கைப்பற்றினார்.

## உலகப் பாரம்பரியக் களம்
சோலிஸ்தான் பாலைவனத்தின் இதயமாக விளங்கும் தராவர் கோட்டையை, 
உலகப் பாரம்பரியக் களங்களில் ஒன்றாக அறிவிக்கக் கோரி ஐக்கிய நாடுகள் கல்வி, அறிவியல், பண்பாட்டு நிறுவனத்திற்கு (யுனெஸ்கோ) பாகிஸ்தான் அரசு கோரிக்கை வைத்துள்ளது. 

## படக்காட்சிகள்
தராவர் கோட்டையின் காட்சிகள்

File:Beautiful cloud formation during Sunset over Derawar Fort.jpg
Image:Derawar-bw01.jpg
File:Night View of Derawar Fort.jpg
File:Derawar Fort at night 02.jpg
File:Derawar Fort at Blue Hour by M Ali Mir 03.jpg


## இதனையும் காண்க
*சோலிஸ்தான் பாலைவனம் 

## மேற்கோள்கள்

## வெளி இணைப்புகள்
*
*Derawar Fort
*ContactPakistan.com - Derawar Fort Page 
*Pictures of the Fort - PakWheels.com
*Derawar Fort, The Large Square Fortress in Pakistan 

பகுப்பு:பாக்கித்தானிலுள்ள கோட்டைகள்
பகுப்பு:பஞ்சாப் (பாகிஸ்தான்)
கருப்புக் கவுனி

**கருப்புக் கவுனி** *(Karuppuk kavuṉi)* என்பது ஒரு மரபார்ந்த நெல் வகையாகும். தமிழகத்தின் சிவகங்கை மாவட்டத்திலுள்ள அனுமந்தக்குடி எனும் நாட்டுப்புறப் பகுதியில் அதிகளவில் பயிரிடப்படுவதாக கருதப்படுகிறது. இது சோறு ஆக்குவதற்கு அல்லாமல் பலகாரங்கள் செய்யவே அதிகமாகப் பயன்படுகிறது எனக் கூறப்படுகிறது.

## கால அளவு

கருப்புக் கவுனி ஒரு நீண்டகால நெற்பயிர். இது ஏறத்தாழ ஆறுமாத காலத்தின் முடிவில் (150 - 170 நாட்கள்) அறுவடைக்கு வரக்கூடிய நெல் இரகமாகும்.

### தற்போதைய புழக்கத்தில்:

1) நாட்டுக் கருப்பு கவுனி

2) செட்டிநாட்டு கவுனி

3) பர்மா கவுனி

4) தாய்லாந்து கவுனி

5) அசாம் கவுனி

6) இரசாயன கவுனி

இத்தனை வகைகள் புழக்கத்தில் உள்ளது. நபார்டு வங்கியின் சார்பாக ஆடுதுறை ஆராய்ச்சி நிலையத்தில் அனைத்து வகையான கவுனிகளையும் ஆய்வு செய்து நாட்டுக் கருப்பு கவுனியில் மிகச் சிறந்த சத்துக்கள் உள்ளது என்று நிரூபணம் செய்யப்பட்டுள்ளது கூடுதலாக டெல்டா மாவட்டத்தில் விளையக்கூடிய நாட்டுக் கருப்பு கவனிக்கு கூடுதலான சிறப்பு உள்ளது என்று சொல்லப்பட்டுள்ளது

மற்ற கவுனிகள் எல்லா பருவத்திலேயும் விளையக்கூடிய தன்மை உள்ளதுஆனால் நாட்டுக் கருப்பு கவுனி என்று சொல்லக்கூடிய ரகம் மட்டும்தான் சம்பா பட்டத்தில் இயற்கையோடு ஒன்றி அதன் முழு பலன்களையும் கொடுக்கிறதுஅதுதான் தூய்மையான மழை நீரிலும் சரியான பருவத்திலும் பட்டத்திலும் விளையக்கூடிய தன்மை உடையதுஆராய்ச்சிகள் செய்யப்பட்ட கவனியில் நாட்டுக் கருப்பு கவனிக்குதான் நோய் தீர்க்கும் தன்மைகள் உடையது என்று ஆதாரப்பூர்வமாக நிரூபிக்கப்பட்டுள்ளது

## பருவகாலம்
இந்நெல்லை விளைவிக்க, நீண்டகாலம் பயிரிடக்கூடிய சனவரி மாதம் தொடங்கும் நவரைப் பருவமும் செப்டம்பர் மாதம் தொடங்கும் பின் சம்பா பருவமும் ஏற்றதாகக் கூறப்படுகிறது. இப்பருவத்தில் தமிழகத்தின் அனைத்து மாவட்டங்களிலும் பயிரிடப்படுவதாக அறியப்படுகிறது.

## வளருகை
கருப்புக் கவுனி நேரடி விதைப்பு முறைக்கு ஏற்ற நெற்பயிர். பசுந்தாள், பசுந்தழை, சிதைவடைந்த இயற்கை உரங்களைக் கொண்டு வேளாண்மை செய்ய உகந்தாகக் கருதப்படுகிறது. மேலும், மட்டற்ற களைப்புத் திறனோடு அதிகக் கதிர் எடுக்கும் தன்மையுடைய இந்த நெல் இரகம், சாயாத ஆற்றல் உடையதாகும். கருப்புக் கவுனி நெற்பயிர் ஒப்பிடத்தக்களவில் நீர் குறைந்த உலர் நிலங்களிலும், கரிசல், செம்மண் நிலப்பகுதிகளிலும் செழித்து வளரும்.

* கருப்புக் கவுனியின் நெல்மணி 1 சென்டிமீட்டர் நீளம் கொண்டிருக்கும்.
* கருப்புக் கவுனியின் வைக்கோல் 150 சதவிகிதம் அதிகமாகக் கிடைக்கிறது.
* கருப்புக் கவுனியின் அரிசிச்சோறு போக சக்தி எனப்படும் ஆண்மைச் சக்தியை கொடுக்கிறது.
* 

## இவற்றையும் காண்க
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## சான்றுகள்

### புற இணைப்புகள்
* கருப்புக் கவுனி நெல் படிமங்கள்
* கருப்புக் கவுனி நெல் பற்றிய யூடியூப் காணொளிப்பதிவு
* கருப்புக் கவுனி அரிசி பற்றிய யூடியூப் காணொளிப்பதிவு
* கருப்புக் கவுனி சாகுபடி பற்றிய யூடியூப் காணொளிப்பதிவு

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
சராய்கி மொழி

**சராய்கி மொழி** அல்லது **சிராய்கி மொழி** (Saraiki) ( **, பாகிஸ்தான் நாட்டின் தெற்கு பஞ்சாப் பகுதியின் மக்களால் பேசப்படும் இந்திய ஆரிய மொழிகளில் ஒன்றான பஞ்சாபி மொழியின் ஒரு வட்டார வழக்கு மொழியாகும். பாகிஸ்தானில் இம்மொழிக்கு பாரசீகம் மற்றும் அரேபிய எழுத்துருக்களை பயன்படுத்துகின்றனர். சிராய்கி மொழி பேசுவோர், சிராய்கி மொழி பஞ்சாபி மொழியின் வட்டார வழக்கல்ல; தங்களின் சொந்த மொழி என வாதிடுகின்றனர்.
2013-ஆம் ஆண்டின் மதிப்பீட்டின் படி, பாகிஸ்தானின் பஞ்சாப் மாகாணத்தின் தெற்கு பகுதி, வடமேற்கு எல்லைப்புற மாகாணத்தின் தெற்கு பகுதி, சிந்து மாகாணத்தின் வடக்குப் பகுதி, பலுசிஸ்தான் மாகாணத்தின் கிழக்குப் பகுதி மற்றும் இந்தியாவின் மேற்கு பஞ்சாப் பகுதிகளில் இருபது மில்லியன் மக்கள் சிராய்கி மொழியை பேசுகின்றனர்.

### சராய்கி மொழியின் வட்டார வழக்கு மொழிகள்
:சராய்கியின் வட்டார வழக்குகள்:
மத்திய சராய்கி மொழி வழக்கு பாகிஸ்தான் நாட்டின் தேரா காஜி கான் மாவட்டம், முசாப்பர்கர் மாவட்டம், லய்யா மாவட்டம், முல்தான் மாவட்டம் மற்றும் பகவல்பூர் மாவட்டங்களில் பேசப்படுகிறது.

தெற்கு சிராய்கி வழக்கு மொழி இராஜன்பூர் மாவட்டம் மற்றும் ரகீம் யார் கான் மாவட்டங்களிலும்; *சிந்தி சிராய்கி* வழக்கு மொழி சிந்து மாகாணம் முழுவதும் பேசப்படுகிறது. 
*வடக்கு சிராய்கி* மொழியின் *தாளி வழக்கு* தேரா இஸ்மாயில் கான் மாவட்டம் மற்றும் மியான்வாலி மாவட்டங்களில் பேசப்படுகிறது. கிழக்கு சிராய்கி மொழி பாகிஸ்தானின் பஞ்சாப் பகுதிகளில் பேசப்படுகிறது.

### பாகிஸ்தானில் சிராய்கி மொழி
பாகிஸ்தான் நாட்டின் வடக்கு சிந்து மாகாணம், தெற்கு பஞ்சாப் மாகாணம் கிழக்கு பலுசிஸ்தான் மாகாணம் மற்றும் தெற்கு வடமேற்கு எல்லைப்புற மாகாணங்களில் இருபது மில்லியன் மக்கள் சிராய்கி மொழியை பேசுகின்றனர்.

### இந்தியாவில் சிராய்கி மொழி
2001-ஆம் ஆண்டின் மக்கள் தொகை கணக்கெடுப்பின் படி, சிராய்கி மொழி பேசுவோரி எண்ணிக்கை 68,000 ஆக உள்ளது. இந்தியப் பிரிவினையின் போது, பாகிஸ்தான் நாட்டின் பஞ்சாப் மாகாணம் மற்றும் சிந்து மாகாணங்களிலிருந்து இந்தியாவின் கர்னால், பரிதாபாத், பல்லாப்கர், பால்வல், ரேவாரி, சிர்சா, பதேபாத், ஹிஸ்சர், பிவானி, பானிபட், தில்லி, கங்கா நகர் போன்ற  வட இந்திய நகரங்களில் அகதிகளாக  குடியேறியவர்களில் பலர் சிராய்கி மொழியைப் பேசுகின்றனர்.

## அடிக்குறிப்புகள்

## வெளி இணைப்புகள்
* On Line Saraiki Dictionary
* Saraiki Alphabet  with Gurmukhi equivalents
* Download Saraiki font and keyboard  for Windows and Android 
* Saraiki online transliteration 

## ஆதார நூற்பட்டியல்

* Asif, Saiqa Imtiaz. 2005. Siraiki Language and Ethnic Identity. *Journal of Research (Faculty of Languages and Islamic Studies)*, 7: 9-17. Multan (Pakistan): Bahauddin Zakariya University.
*
*
*
*  
*
* HEC, Islamabad Pakistan.Letter No. 20-/R7D/09 -5243 Dated 20-01-2010.
*  (This PDF contains multiple articles from the same issue.)
*
* (access limited).
*
* 
*
*
* Rahman, Tariq. 1999. *Language, education, and culture*. Islamabad: Sustainable Development Policy Institute ; Karachi : Oxford University Press.
* Rahman, Tariq. No date. People and Languages in the Pre-Islamic Indus Valley . Hosted by the Asian Studies Network Information Center, University of Texas.
*
*
*
*
*
*
*
*
* (requires registration).

பகுப்பு:பாக்கித்தானின் மொழிகள்

பகுப்பு:இந்திய-ஆரிய மொழிகள்

பகுப்பு:பஞ்சாப் (பாகிஸ்தான்)
பகுப்பு:காணொளிக் கோப்பு உள்ள கட்டுரைகள்
1,3-புரோப்பேன் சல்டோன்

**1,3-புரோப்பேன் சல்டோன்** *(1,3-Propane sultone)* என்பது (CH2)3SO3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கந்தகக் கரிமச் சேர்மமான இது ஒரு சைக்ளிக் சல்போனேட்டு எசுத்தர் ஆகும். வளைய சல்போனேட்டு எசுத்தர்கள் பொதுவாக சல்டோன்கள் எனப்படுகின்றன. நிறமற்ற திண்மமான இச்சல்டோன் விரைவாக உருகுகிறது.   

## தயாரிப்பு

அல்லைல் ஆல்ககாலையும் சோடியம் பைசல்பைட்டையும் சேர்த்து அமில வினையூக்க வினைக்கு உட்படுத்தினால் 1,3-புரோப்பேன் சல்டோன் தயாரிக்கலாம்.

## வினைகள்

1,3-புரோப்பேன் சல்டோன் அணுக்கரு தாக்கத்தை ஏற்கின்ற ஒரு கிளர்வூட்டப்பட்ட எசுத்தர் ஆகும். நீராற்பகுப்பு அடைந்து ஐதராக்சிசல்போனிக் அமிலமாக மாறுகிறது. 
 
:

சிறப்புவகை புறப்பரப்பு செயலிகள் தயாரிப்பில் 1,3-புரோப்பேன் சல்டோன் பயன்படுத்தப்படுகிறது. 

## முன்பாதுகாப்பு

கிளர்வூட்டப்பட்ட எசுத்தர்களில் குறிப்பாக 1,3-புரோப்பேன் சல்டோன் ஒரு ஆல்க்கைலேற்றும் முகவராகச் செயல்படுகிறது. நச்சுத்தன்மை, புற்றுநோயூக்கி, சடுதிமாற்றி, கருக்குலைப்புத் தன்மை முதலிய அபாயங்களைக் கொண்டுள்ளது. 

## மேற்கோள்கள்

பகுப்பு:சல்போனேட்டு எசுத்தர்கள்
ஈரோடு மகிமாலீசுவரர் கோயில்

**ஈரோடு மகிமாலீசுவரர் கோயில்** என்பது தமிழ்நாட்டில் ஈரோடு மாவட்டத்தில் உள்ள ஒரு சிவன் கோயிலாகும்.

## அமைவிடம்
இக்கோயில் ஈரோடு மாவட்டத்தில் ஈரோட்டில் அமைந்துள்ளது. இரு ஓடைகளுக்கு நடுவில் இருப்பதால் இவ்வூர் ஈரோடை என்றழைக்கப்பட்டு, பின்னர் ஈரோடு என்றானது. இவ்வூர் முன்னர் மகிமாலீசுவரம் என்றழைக்கப்பட்டது. 

## இறைவன், இறைவி
இக்கோயிலின் மூலவராக மகிமாலீசுவரர் உள்ளார். இங்குள்ள இறைவி மங்களாம்பிகை ஆவார். சித்திரை சதய நட்சத்திரத்தில் தேர்த் திருவிழா சிறப்பாகக் கொண்டாடப்படுகிறது.  

## அமைப்பு
இக்கோயில் மேற்கு நோக்கி அமைந்துள்ளது. கோயிலின் விமானம் 35 அடி உயரத்துடன் நிழல் கீழே விழாத வகையில் உள்ளது. 63 நாயன்மார்கள் சிலைகளும் 16 வகை லிங்கத் திருமேனிகளும் உள்ளன. 

## மேற்கோள்கள்

பகுப்பு:ஈரோடு மாவட்டத்திலுள்ள சிவன் கோயில்கள்
லிதோ நகரம்

**லிதோ நகரம்** *(Lido Town )* இந்தியாவின் அசாம் மாநிலம், தின்சுகியா  மாவட்டத்தில் உள்ள கணக்கெடுப்பில் உள்ள ஊர் ஆகும்.  

## புவியியல்

27.5000°வடக்கு 95.3667°கிழக்கு என்ற அடையாள ஆள்கூறுகளில் லிதோ நகரம் அமைந்துள்ளது.

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  லிதோ நகரத்தின் மக்கள்தொகை 8572 நபர்கள் ஆகும். இம்மக்கள்தொகையில் 52% நபர்கள் ஆண்கள் மற்றும் 48% நபர்கள் பெண்களாவர். லிதோ நகரத்தின்  எழுத்தறிவு சதவீதம் 71% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 77% நபர்கள் ஆண்கள் மற்றும் 65% நபர்கள் பெண்களாவர். லிதோ நகரின் மக்கள் தொகையில் 10% நபர்கள் 6 வயதுக்கு கீழ் உள்ளவர்களாகும்.

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
மாகூர், அசாம்

**மாகூர்** *(Mahur)* இந்தியாவின் அசாம் மாநிலம், திமா அசாவ் மாவட்டத்தில் உள்ள நகர மையப் பகுதியாகும். 
 
## புவியியல்

25.17°வடக்கு 93.12°கிழக்கு என்ற அடையாள ஆள்கூறுகளில்  மாகூர்   நகரம் கடல் மட்டத்திலிருந்து 727 மீட்டர் அல்லது 2385 அடி உயரத்தில் அமைந்துள்ளது.

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  மாகூர் நகரத்தின் மக்கள்தொகை 5485 நபர்கள் ஆகும். இம்மக்கள்தொகையில் 55% நபர்கள் ஆண்கள் மற்றும் 45% நபர்கள் பெண்களாவர். மாகூர்  நகரின் எழுத்தறிவு சதவீதம் 76% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 80% நபர்கள் ஆண்கள் மற்றும் 71% நபர்கள் பெண்களாவர். மாகூர் நகரின் மக்கள் தொகையில் 13% நபர்கள் 6 வயதுக்கு கீழ் உள்ளவர்களாகும்.

## போக்குவரத்து

நேரடியான விமானப் போக்குவரத்து வசதி இல்லையென்றாலும், குவகாத்தி அல்லது திமாப்பூர் அல்லது சில்ச்சார் வரை விமானத்தில் சென்று அங்கிருந்து இரயிலில் மாகூர் செல்லலாம். லும்திங் பதார்ப்பூர் இரயில்வே பிரிவு மாகூரில் இருந்து குவகாத்தியையும் சில்ச்சாரையும் இணைக்கிறது. 

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
காங்கயம்பாளையம் நட்டாற்றீசுவரர் கோயில்

**காங்கயம்பாளையம் நட்டாற்றீசுவரர் கோயில்** தமிழ்நாட்டில் ஈரோடு மாவட்டத்தில் உள்ள சிவன் கோயிலாகும். 

## அமைவிடம்
இக்கோயில் ஈரோடு மாவட்டத்தில் காங்கயம்பாளையம் என்னுமிடத்தில் அமைந்துள்ளது.   கடல் மட்டத்திலிருந்து சுமார் 164 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°16'30.7"N, 77°48'10.3"E (அதாவது, 11.275195°N, 77.802855°E) ஆகும்.

## இறைவன், இறைவி
இக்கோயிலின் மூலவராக நட்டாற்றீசுவரர் உள்ளார். இங்குள்ள இறைவி நல்லநாயகி (அன்னபூரணி)ஆவார். கோயிலின் மரம் அத்தி ஆகும். கோயிலின் தீர்த்தம் காவிரி ஆகும். ஆடிப்பெருக்கு, சித்திரை முதல் நாள், திருவாதிரை உள்ளிட்ட விழாக்கள் இங்கு கொண்டாடப்படுகின்றன. கார்த்திகை மாதம் கடைசி வாரத்தில் இறைவனுக்கு 108 சங்காபிசேகம் நடைபெறுகிறது. அன்று நடராசப் பெருமான் பரிசலில் காவிரியாற்றில் கோயிலைச் சுற்றி வருவார். 

## அமைப்பு
இக்கோயிலின் வளாகத்தில் உள்ள பாறை மீது தல மரம் காணப்படுகிறது. ஓங்கார வடிவில் அமைந்துள்ள இக்கோயிலைச் சுற்றி சொக்கராயன்பேட்டை முக்கூடநாதசுவாமி, சாத்தம்பூர் வல்லாளேசுவரர், காளமங்கலம் மத்தியபுரீசுவரர்,மொளசி முக்கண்ணீசுவரர் ஆகியோருக்கான நான்கு கோயில்கள் அமைந்துள்ளன. இவற்றுக்கு நடுவில் இக்கோயிலையும் சேர்த்து பஞ்சபூதத் தலங்கள் என்று கூறுகின்றனர்.மூலவர் சன்னதிக்கு இடப்புறம் இறைவியின் சன்னதி உள்ளது.இங்குள்ள முருகன் வலது காலை முன் வைத்தும் இடது காலை பின் வைத்தும் நடப்பது போன்ற நிலையில் காணப்படுகிறார். அகத்தியர் மூலவரைச் சந்திக்க வந்தபோது இவ்வாறு முருகன் வரவேற்றதாகக் கூறுவர். இடது கையில் கிளி காணப்படுகிறது. 

## மேற்கோள்கள்

பகுப்பு:ஈரோடு மாவட்டத்திலுள்ள சிவன் கோயில்கள்
கோட்டை ஆருத்ரா கபாலீசுவரர் கோயில்

**கோட்டை ஆருத்ரா கபாலீசுவரர் கோயில்** என்பது தமிழ்நாட்டில் ஈரோடு மாவட்டத்தில் உள்ள ஒரு சிவன் கோயில் ஆகும்.

## அமைவிடம்
இக்கோயில் ஈரோடு மாவட்டத்தில் ஈரோடு மாநகரின் மையப்பகுதியில் கோட்டை பகுதியில் அமைந்துள்ளது. இவ்வூர் முன்னர் திருத்தொண்டீசுவரம் என்றழைக்கப்பட்டது.  கடல் மட்டத்திலிருந்து சுமார் 194 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°20'31.1"N, 77°43'25.3"E (அதாவது, 11.341960°N, 77.723695°E) ஆகும்.

## இறைவன், இறைவி
இக்கோயிலின் மூலவராக ஆருத்ரா கபாலீசுவரர் உள்ளார். இங்குள்ள இறைவி வாரணி அம்மாள் ஆவார். கோயிலின் மரம் வன்னி ஆகும். மகா சிவராத்திரி, மார்கழி திருவாதிரை, பங்குனி உத்திரம், கார்த்திகை உள்ளிட்ட விழாக்கள் இங்கு கொண்டாடப்படுகின்றன.  

## மேற்கோள்கள்

பகுப்பு:ஈரோடு மாவட்டத்திலுள்ள சிவன் கோயில்கள்
லிதோ டிகாக்

**லிதோ டிகாக்** *(Lido Tikok)* இந்தியாவின் அசாம் மாநிலம், தின்சுகியா  மாவட்டத்தில் உள்ள கணக்கெடுப்பில் உள்ள ஊர் ஆகும்.  

## புவியியல்

27.5000°வடக்கு 95.3667°கிழக்கு என்ற அடையாள ஆள்கூறுகளில் லிதோ டிகாக் நகரம் அமைந்துள்ளது.

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  லிதோ டிகாக் நகரத்தின் மக்கள்தொகை 6761 நபர்கள் ஆகும். இம்மக்கள்தொகையில் 54% நபர்கள் ஆண்கள் மற்றும் 46% நபர்கள் பெண்களாவர். லிதோ டிகாக் நகரத்தின்  எழுத்தறிவு சதவீதம் 66% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 74% நபர்கள் ஆண்கள் மற்றும் 57% நபர்கள் பெண்களாவர். லிதோ டிகாக் நகரின் மக்கள் தொகையில் 12% நபர்கள் 6 வயதுக்கு கீழ் உள்ளவர்களாகும்.

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
முறப்பநாடு கைலாசநாதர் கோயில்

**முறப்பநாடு கைலாசநாதர் கோயில்** என்பது தமிழ்நாடு மாநிலத்தில் தூத்துக்குடி (இதற்கு முன்னர் திருநெல்வேலி) மாவட்டத்தின்  முறப்பநாடு புறநகர்ப் பகுதியில் உள்ள ஒரு சிவன் கோயில் ஆகும்.

## அமைவிடம்
இக்கோயில் திருநெல்வேலி மாவட்டத்தில் முறப்பநாடு என்னுமிடத்தில் அமைந்துள்ளது.  இவ்வூர் முன்னர் கோவில்பத்து என்றழைக்கப்பட்டது. கடல் மட்டத்திலிருந்து சுமார் 47 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 8°43'20.4"N, 77°49'50.9"E (அதாவது, 8.722342°N, 77.830815°E) ஆகும்.

## இறைவன், இறைவி
இக்கோயிலின் மூலவராக கைலாசநாதர் உள்ளார். இங்குள்ள இறைவி சிவகாமி ஆவார். கோயிலின் தீர்த்தம் தட்சிண கங்கை ஆகும். சிவராத்திரி, திருவாதிரை, பிரதோஷம், மாதப்பிறப்பு நாட்கள் மற்றும் குருப் பெயர்ச்சி போன்ற நாட்களில் விழாக்கள் இங்கு கொண்டாடப்படுகின்றன.

## அமைப்பு
தாமிரபருணியின் மேற்கு கரையில் இக்கோயில் உள்ளது. நவ கைலாசங்களில் இக்கோயில் ஐந்தாவது கைலாசமாகக் கூறப்படுகிறது. மூலவருக்கு எதிரே காணப்படுகின்ற நந்தி குதிரை முகத்துடன் உள்ளது. பைரவர் சன்னதியில் இரண்டு பைரவர்கள் உள்ளனர். திருச்சுற்றில் சூரியன், அதிகார நந்தி, ஜுரதேவர், சப்தகன்னியர், நாயன்மார், பஞ்சலிங்கம், கன்னி விநாயகர், வள்ளி தெய்வானையுடன் முருகன், சனீசுவரர் ஆகியோர் உள்ளனர். அகத்தியரின் சீடரான உரோமச ரிஷிக்கு இறைவன் இங்கு குருவாகக் காட்சி தந்ததாகக் கூறுவர்.

## மேற்கோள்கள்

பகுப்பு:தூத்துக்குடி மாவட்டத்திலுள்ள சிவன் கோயில்கள்
ஆரப்பாளையம் புட்டு சொக்கநாதர் கோயில்

**ஆரப்பாளையம் புட்டு சொக்கநாதர் கோயில்** என்பது தமிழ்நாட்டில் மதுரை மாவட்டத்தில் உள்ள ஒரு சிவன் கோயில் ஆகும்.

## அமைவிடம்
இக்கோயில் மதுரை மாவட்டத்தில் ஆரப்பாளையம் என்னுமிடத்தில் அமைந்துள்ளது.  இவ்வூர் முன்னர் புட்டுத்தோப்பு என்றழைக்கப்பட்டது.  கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்:  (அதாவது, 9.932490°N, 78.111015°E) ஆகும்.

## இறைவன், இறைவி
இக்கோயிலின் மூலவராக புட்டு சொக்கநாதர் உள்ளார். இங்குள்ள இறைவி மீனாட்சி ஆவார். கோயிலின் மரம் வன்னி ஆகும். கோயிலின் தீர்த்தம் வைகை ஆகும். ஆவணி பூராடம் புட்டு திருவிழா, பிரதோஷம், சிவராத்திரி, தமிழ் மாதப்பிறப்பு, பௌர்ணமி உள்ளிட்ட விழாக்கள் இங்கு கொண்டாடப்படுகின்றன.  

## அமைப்பு
இறைவன், இறைவி தனி சன்னதிகளில் உள்ளனர். திருச்சுற்றில் விநாயகர், பாலமுருகன், மணக்கோலத்தில் மீனாட்சி சுந்தரேசுவரர், சரசுவதி, லட்சுமி, சுந்தரானந்தர், துர்க்கை, வீரபத்திரர், சப்த கன்னியர், கல்யாண விநாயகர், அப்பர், ஞானசம்பந்தர், சுந்தரர், மாணிக்கவாசகர், கலிய நாயனார், அய்யப்பன், கன்னிமூல கணபதி, தட்சிணாமூர்த்தி, வள்ளி தெய்வானையுடன் சுப்பிரமணியர், லிங்கோத்பவர், சண்டிகேசுவரர், இரட்டை கால பைரவர், ஆஞ்சநேயர், நவக்கிரகங்கள் ஆகியோர் உள்ளனர்.

## மேற்கோள்கள்

## வெளி இணைப்புகள்
* GeoHack - ஆரப்பாளையம் புட்டு சொக்கநாதர் கோயில்

பகுப்பு:மதுரை மாவட்டத்திலுள்ள சிவன் கோயில்கள்
1,2,3,5-டெட்ரா ஐதராக்சிபென்சீன்

**1,2,3,5-டெட்ரா ஐதராக்சிபென்சீன்** *(1,2,3,5-Tetrahydroxybenzene)* என்பது C6H6O4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பென்சீனும் நான்கு ஐதராக்சில் குழுக்களும் கொண்டுள்ளதால் இச்சேர்மம் பென்சீன் டெட்ரால் எனப்படுகிறது. 3,4,5-டிரை ஐதராக்சிபென்சோயேட்டு அல்லது காலிக் அமிலம், இயுபாக்டீரிய ஆக்சிசனேற்றற ஒடுக்கியால் குறைக்கப்படும் போது வளர்சிதைப் பொருளாக உருவாகிறது .

பைரோகலால் ஐதராக்சிடிரான்சுபரேசு நொதி 1,2,3,5- டெட்ரா ஐதராக்சிபென்சீன் மற்றும் 1,2,3-டிரை ஐதராக்சிபென்சீன் இரண்டையும் பயன்படுத்திக் கொள்கிறது. 1,3,5-டிரை ஐதராக்சிபென்சீன் மற்றும் 1,2,3,5 டெட்ரா ஐதராக்சிபென்சீன் இரண்டும் விளை பொருட்களாகும் 

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:பீனால்கள்
மகாராசா அரேந்திரா கிசோர் பொது நூலகம்

**மகாராசா அரேந்திரா கிசோர் பொது நூலகம்** *(Maharaja Harendra Kishore Public Library)* இந்தியாவின் பீகார் மாநிலம், மேற்கு சம்பாரண் மாவட்டத்தில் இருக்கும் பெட்டியா நகரத்தில் அமைந்துள்ள ஒரு நூலகம் ஆகும். விக்டோரியா நினைவு நூலகம் என்ற பெயரில் 1905 ல் நிறுவப்பட்ட இந்நூலகம் பின்னர் 1955 ஆம் ஆண்டில் மகாராசா அரேந்திரா கிசோரின் பிறந்த நாளின் போது தற்போதைய பெயரான மகாராசா அரேந்திரா கிசோர் பொது நூலகம் என்று பெயர் மாற்றம் செய்யப்பட்டது. 
பீகார் அரசு மற்றும் வளர்ச்சி நடவடிக்கைகள் பிரிவின் கீழ் நூலகம் செயல்படுகிறது. இதன் செயல்பாடுகளை இலக்கமுறை அதிகாரமளித்தல் அறக்கட்டளையும் பில் மற்றும் மெலிண்டா கேட்சு அறக்கட்டளையும் கவனிக்கின்றன. மாவட்டக் கல்வி அலுவலர் நூலகத்தின் தலைவராகச் செயல்படுகிறார். 2013 ஆம் ஆண்டு பிப்ரவை 21 இல், இலக்கமுறை அதிகாரமளித்தல் அறக்கட்டளை உதவியுடன் பீகார் மாநில அரசு  பில் மற்றும் மெலிண்டா கேட்சு அறக்கட்டளையின் கேட்சு உலகளாவிய நூலகத்திட்டத்தை முன்னெடுத்தது. இதற்காக மகாராசா அரேந்திரா கிசோர் மாவட்ட பொதுநூலக வளமையத்தை நிறுவியது . 

## வரலாறு

விக்டோரியா நினைவு நூலகம் என்ற பெயரில் 1905 ல் நிறுவப்பட்ட இந்நூலகம் 1934 ஆம் ஆண்டுவரை பெட்டியாவிலுள்ள சித்ரகுப்த மெய்டனில் இயங்கி வந்தது. 1934 ஆம் ஆண்டு நிலநடுக்கத்திற்குப் பின்னர் இந்நூலகம் 1936 இல் பெட்டியா ராச் எனப்படும் மிகப்பெரிய பண்னைக்கு மாற்றப்பட்டது. 1955 ஆம் ஆண்டில் மகாராசா அரேந்திரா கிசோரின் பிறந்த நாளின் போது தற்போதைய பெயரான மகாராசா அரேந்திரா கிசோர் பொது நூலகம் என்று பெயர் மாற்றம் செய்யப்பட்டது. நூலக வளாகத்தில் மகாராசாவுக்கு ஒரு சிலையும் நிறுவப்பட்டது   1958 இல் துணைக் கோட்ட நூலகமாகவும், 1980 இல் மாவட்ட மைய நூலகமாகவும் பீகார் அரசு தரம் உயர்த்தியது. 

## உள்கட்டமைப்பு

1.45 ஏக்கர் பரப்பளவில் நூலகம் அமைந்துள்ளது. நான்கு பிரதான கூடங்கள் நூலகத்தில் அமைக்கப்பட்டுள்ளன. அவற்றில் மூன்று கூடங்கள் நூல்கள் வைப்பு அறையாகவும் ஒரு கூடம் வாசிப்பு அறையாகவும் பயன்படுத்தப்படுகிறது. கிழக்குப் புறத்தில் ஒரு மேடை அமைக்கப்பட்டுள்ளது. இங்கு பல்வேறு கலாச்சார நிகழ்வுகளும் வேரு பல முக்கிய விழாக்களும் கொண்டாடப்படுகின்றன.

## நோக்கம்

*தகவல் வளங்கள் மற்றும் சேவைகளை கிராமப்புற மக்கள் இலவசமாக பெற்றுக் கொள்ள வசதியளித்தல். 
*மாவட்டப் பொதுநூலகத்தில் திறம்பட இலக்கமுறை அட்டவணை அமைப்பினை நிர்வகித்து, மெருகேற்றி மக்களின் வளர்ச்சி நலனுக்காக உதவுதல்.
*மாவட்ட பொது நூலகத்தில் தகவல் மற்றும் தொடர்பாடல் தொழில்நுட்பத்தினை  செயல்படுத்துவது ஆகியன இந்நூலகத்தின் நோக்கங்கங்களாகும். 

## வசதிகள்

உறுப்பினர்களுக்கு இணையதள வசதி, நகல் எடுத்தல், புகைப்படம் எடுத்தல். அச்சிடல் வசதிகள் அளிப்பது, உள்ளூர் மக்களுக்கு தகவல் தொழில்நுட்ப பயிற்சியளித்தல், இளைஞர்களுக்கு வேலைவாய்ப்பு ஆலோசனை வழங்கல் போன்ற வசதிகள் இங்கு கடைப்பிடிக்கப்படுகின்றன.

## உறுப்பினர் சேர்க்கை

இந்தியக் குடிமக்கள் எவர் வேண்டுமானாலும் இங்கு உறுப்பினராகச் சேரலாம்.

## மேற்கோள்கள்

## புற இணைப்புகள்

பகுப்பு:மேற்கு சம்பாரண் மாவட்டம்
இராஜஸ்தான் மருந்து மற்றும் மருந்து பொருட்கள் லிமிடெட்

**ராஜஸ்தான் டிரக்ஸ் அண்ட் பார்மசூடிகல்ஸ் லிமிடெட் (Rajasthan Drugs & Pharmaceuticals Limited** (**RDPL**) என்பது இந்திய அரசு மற்றும் இராசத்தான் அரசுகள் சமமான பங்களைக் கொண்ட ஒரு பொதுத்துறை மருந்து நிறுவனமாகும். இது மருந்து உற்பத்தி மற்றும் மருந்து கண்டுபிடிப்பு செய்வதாற்காக நிறுவப்பட்ட நிறுவனம் ஆகும். இது அரசு மருத்துவமனைகளுக்குத் தேவையான மருந்துகளை பகிர்மானம் செய்வதில் இதற்கு முதன்மை பங்கு உண்டு. இந்த நிறுவனத்தில்  2013-14-ம் நிதி ஆண்டில் ரூ. 19 கோடி இழப்பு ஏற்பட்டது. மொத்த வருமானம் ரூ. 43 கோடியாகும். இந்நிலையில் கடந்த 2016 திசம்பர் மாதம் பிரதமர் நரேந்திர மோடி தலைமையில் கூடிய அமைச்சரவைக் குழு இந்தியாவில் மொத்தம் உள்ள 5 அரசு மருந்து தயாரிப்பு நிறுவனங்களில் வருவாயின்றி இயங்கிவரும் நான்கு நிறுவனங்களை மூடிவிட ஒப்புதல் அளித்துள்ளது. மூட ஒப்பதல் அளிக்கப்பட்ட நிறுவனங்களில்,  இராஜஸ்தான் மருந்து மற்றும் மருந்து பொருட்கள் லிமிடெட் நிறுவனமும் அடங்கும். 

## மேற்கோள்கள்

பகுப்பு:இந்திய மருந்து நிறுவனங்கள்
சண்டி கார் (நெல்)

**சண்டிகார்** (*Sandikkar*) என்றழைக்கப்படும் இந்த நெல் வகை, ஒரு பாரம்பரிய நெல் வகையாகும். தமிழகத்தின் சிவகங்கை மாவட்டத்திலுள்ள அனுமந்தக்குடி எனும் நாட்டுப்புற பகுதியில் அதிகளவில் பயிரிடப்படுவதாக கருதப்படும் இது, ஒரு ஏக்கருக்கு 800 கிலோ நெல் தானியமும், 1800 கிலோ வைக்கோலும் தரக்கூடியது.

### பருவகாலம்
சனவரி மாதம் தொடங்கும் நவரைப் பருவமும், மற்றும் செப்டம்பர் மாதம் தொடங்கும் பின் சம்பா பருவமும், இந்த நெற்பயிருக்கு ஏற்றதாக கூறப்படுகிறது. மேலும் இப்பருவத்தில், தமிழகத்தின் அனைத்து மாவட்டங்களிலும் சாகுபடி செய்யப்படுவதாக அறியப்படுகிறது.

### வளருகை
நேரடி விதைப்பு மற்றும் நாற்று நடவு முறைக்கும் ஏற்றதாக உள்ள இவ்வகை நெற்பயிர், கரிசல் மற்றும் செம்மண் போன்ற நிலப்பகுதிகளில் செழித்து வளரக்கூடிய நெல் இரகமாகும்.

### இவற்றையும் காண்க

* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## சான்றுகள்

## வெளியிணைப்புகள்
* சண்டி கார் - நெற்கதிர்
* சண்டி கார் - கோ. நம்மாழ்வார்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
2017 எண்ணூர் எண்ணெய்க் கசிவு

**2017 எண்ணூர் எண்ணெய்க் கசிவு** (*2017 Ennore oil spill*) அல்லது **எண்ணூர் துறைமுக கப்பல் மோதல் விபத்து** என்பது இந்திய மாநிலமான தமிழ்நாட்டின் தலைநகர் சென்னை அருகே எண்ணூர் துறைமுகத்தில் இரண்டு  கப்பல்கள் மோதிக்கொண்ட விபத்தாகும். இவ்விபத்து 28 சனவரி 2017 அன்று நடந்தது.

## கப்பல்கள் மோதல்
ஈரானில் இருந்து எல்பிஜி எரிவாயுவை ஏற்றிக் கொண்டு பி. டபிள்யூ. மேப்பிள் என்ற கப்பல் எண்ணூர் துறைமுகத்துக்கு வந்தது. இந்த எரிவாயு, லாரிகள் மூலம் ஏற்றப்பட்டு அத்திப்பட்டு புதுநகரில் உள்ள எண்ணெய் நிறுவனத்துக்கு கொண்டுசெல்லப்பட்டது. சமையல் எரிவாயு இறக்கப்பட்ட பிறகு, துறைமுகத்தில் இருந்து அந்தக் கப்பல் 28 சனவரி 2017 அதிகாலை 3 மணிக்கு ஈரானுக்குப் புறப்பட்டது.

அப்போது, மும்பையில் இருந்து டீசல் ஏற்றிக்கொண்டு எம். டி. டான் காஞ்சிபுரம் என்ற கப்பல் எண்ணூர் துறைமுகத்துக்கு வந்துகொண்டிருந்தது. துறைமுகத்துக்கு வெளியே ஒரு கடல் மைல் தொலைவில் வந்தபோது, எதிர்பாராதவிதமாக இரண்டு கப்பல்களும் பயங்கர சத்தத்துடன் நேருக்கு நேர் மோதிக்கொண்டன. இதில் இரு கப்பல்களும் பலத்த சேதம் அடைந்தன.

## எண்ணெய்க் கசிவு
துறைமுகத்தை ஒட்டியுள்ள பகுதி என்பதால், இரு கப்பல்களும் குறைந்த வேகத்திலேயே வந்தன. அதனால், பெரிய அளவிலான சேதம் தவிர்க்கப்பட்டது. கப்பல்களில் இருந்த 30-க்கும் மேற்பட்ட ஊழியர்கள் ஆபத்தின்றி தப்பினர். ஆனால், மும்பை கப்பலின் பாகங்கள் உடைந்ததால், அதில் கொண்டு வரப்பட்ட எண்ணெய்ப் பீப்பாய்களில் இருந்து கச்சா எண்ணெய் கசிந்து கடலில் கலந்தது.

கடலில் கலந்த கச்சா எண்ணெய் கசிவு எண்ணூரில் இருந்து திருவான்மியூர் வரை பரவியது.

## உயிரினங்கள் அழிவு
இரு கப்பல்கள் மோதியதில் 65 டன் கச்சா எண்ணெய் கடலில் கொட்டியது. கச்சா எண்ணெய் கடலில் கலந்து, கடல் நீர் மாசடைந்தது. கடலில் எண்ணெய் கலந்ததால் கடல்வாழ் உயிரினங்கள் உயிரிழந்தன.

மீன் வளத்துக்கு பாதிப்பை உண்டாக்கிய இந்த எண்ணெய் படலம், கடல் வாழ் உயிரினமான அரிய வகை ஆமை இனங்கள் உயிர் இழப்பதற்கும் காரணமானதாக சுற்றுச்சூழல் ஆர்வலர்கள் கூறினர்.

## அப்புறப்படுத்தும் பணி
கடலில் இருந்து பிரித்தெடுக்கப்பட்ட எண்ணெய்க் கசிவுகளை பாதுகாப்பான முறையில் அப்புறப்படுத்த இந்தியன் ஆயில் கார்ப்பரேஷன் (ஐஓசி) ஆராய்ச்சித் துறையின் நிபுணர்கள் உதவியுடன் சேகரிக்கப்பட்ட கழிவுகளை 2000 சதுர மீ அளவுக்கு உருவாக்கப்பட்ட ஆழ் குழியில் புதைத்து அப்புறப்படுத்தினர்.

## மேற்கோள்கள்

பகுப்பு:2017 இல் இந்தியா
பகுப்பு:இந்தியாவில் கப்பல் விபத்துகள்
பகுப்பு:எண்ணெய்க் கசிவுகள்
பகுப்பு:தமிழகத்தில் பேரிடர்கள்
இந்திய மருந்து மற்றும் மருந்து பொருட்கள் லிமிடெட்

**இந்தியன் டிரக்ஸ் அண்ட் பார்மசூடிகல்ஸ் லிமிடெட் (Indian Drugs and Pharmaceuticals Limited** (**IDPL**) என்பது இந்திய அரசுக்கு சொந்தமான பொதுத்துறை மருந்து நிறுவனமாகும். இது மருந்து உற்பத்தி மற்றும் மருந்து கண்டுபிடிப்பு செய்வதாற்காக நிறுவப்பட்ட நிறுவனம் ஆகும். இது புது தில்லியைத் தலைமையிடமாக்கொண்டும், மற்றும் ஐதராபாத், குர்கான், ரிஷிகேஷ் ஆகிய இடங்களில் ஆலைகளை அமைந்துள்ளது. இந்நிறுவனம், மருந்தியல் கல்வி மற்றும் ஆராய்ச்சிக்கான தேசிய நிறுவனத்துடன் இணைந்து மலிவு விலையில் மருந்துகள் வழங்க காப்புரிமை வளர்ச்சியில் ஈடுபட்டுள்ளது, மற்றும் அண்மையில் இது தன்னிச்சையாக மூன்று மருந்துகளை வெளியிட்டுள்ளது.  1979 ஆம் ஆண்டு இந்நிறுவனம் லாபம் ஈட்டியது. அதற்குப் பிறகு இறங்குமுகம்தான். 2013-14 ஆம் நிதி ஆண்டில் இந்நிறுவனத்தின் நஷ்டம் ரூ.171 கோடியாகும். விற்பனை வருமானம் ரூ. 60 கோடியாகும்.  இந்நிலையில் 2016 திசம்பர் மாதம் பிரதமர் நரேந்திர மோடி தலைமையில் கூடிய அமைச்சரவைக் குழு இந்தியாவில் மொத்தம் உள்ள 5 அரசு மருந்து தயாரிப்பு நிறுவனங்களில் வருவாயின்றி இயங்கும் நான்கு நிறுவனங்களை மூடிவிட ஒப்புதல் அளித்துள்ளது. மூட ஒப்பதல் அளிக்கப்பட்ட நிறுவனங்களில்  இந்திய மருந்து மற்றும் மருந்து பொருட்கள் லிமிடெட் நிறுவனமும் அடங்கும். 

## மேற்கோள்கள்

பகுப்பு:இந்திய மருந்து நிறுவனங்கள்
வரப்புக் குடைஞ்சான் (நெல்)

**வரப்புக் குடைஞ்சான்** (*Varappu Kudainchan*) என்றழைக்கப்படும் இந்த நெல் வகை, ஒரு பாரம்பரிய நெல் வகையாகும். தமிழகத்தின் ராமநாதபுரம் மாவட்டத்திலுள்ள ‘சத்திரகுடி’ எனும் நாட்டுப்புற பகுதியில் பிரதானமாக பயிரிடப்படுகிறது. இது மூன்று மாதகாலப் பயிராகும். ஒரு ஏக்கருக்கு சுமார் 1000 கிலோ முதல், 1200 கிலோ வரையில் மகசூல் தரக்கூடிய இந்த நெல் வகை, கேரளா மாநிலத்தில் அதிக விலையாக உருபாய் (र) 7.50/கிலோ விலையைப் பெறுகிறது.

## பெயர் மரபு
இவ்வகை நெற்பயிர்களின் வேர்கள் வரப்பு முகடுகளை ஊடுருவி ஆழமாகச் செல்வதால் இந்த நெற்பயிருக்கு **வரப்புக் குடைஞ்சான்** எனப் பெயர்பெற்றதாக கூறப்படுகிறது.

## பருவகாலம்
பொதுவாக இந்நெல் இரகம் செப்டம்பர் மாதம் தொடங்கும் பின் சம்பா பருவத்தில் (புரட்டாசியின் நடுப்பகுதியில்) விதைத்து, சனவரியில் (தையில்) அறுவடைச் செய்யபடுகிறது. மேலும் இதே பின் சம்பா பருவத்தில், தமிழகத்தின் அனைத்து மாவட்டங்களிலும் நீண்டகால வகை நெல் சாகுபடி செய்யப்படுகிறது.

## வளருகை
மானாவாரி நிலம் எனப்படும் புன்செய் நிலப்பரப்பில் வறட்சியைத் தங்கி வளரக்கூடிய வரப்புக் குடைஞ்சான், அதிக உயரம் வளர்ந்து வைக்கோலைப் பெருக்கிக் கொடுக்கக்கூடியது.

* வரப்புக் குடைஞ்சான் நெல்லின் மேல் தோல் கருப்பு நிறமாகவும், அதன் அரிசி சிவப்பு நிறத்திலும் காணப்படுகிறது.

## இவற்றையும் காண்க

* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## சான்றுகள்

## புற இணைப்புகள்
* வரப்புக் குடைஞ்சான் நெற்கதிர் படிமம்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
தஞ்சாவூர் பிள்ளையார்பட்டி ஹரித்ரா விநாயகர் கோயில்

**தஞ்சாவூர் பிள்ளையார்பட்டி ஹரித்ரா விநாயகர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் உள்ள விநாயகர் கோயில்களில் ஒன்றாகும்.

## அமைவிடம்
இக்கோயில் தஞ்சாவூர்-வல்லம் சாலையில் தஞ்சாவூரிலிருந்து 10 கி.மீ. தொலைவில் உள்ள பிள்ளையார்பட்டியில் அமைந்துள்ளது. தஞ்சாவூரில் உள்ளோரும் இக்கோயிலுக்கு வருவோரும் இவ்விநாயகரை பிள்ளையார்பட்டி விநாயகர் என்றே கூறுகின்றனர்.

## அமைப்பு
left|100x150px|thumb|விமானம் இக்கோயிலின் வாயிலைக் கடந்து உள்ளே செல்லும்போது பலி பீடமும், நந்தியும் உள்ளன. அடுத்து கருவறைக்குச் செல்வதற்கு முன்பாக வலது புறம் விநாயகரும், இடது புறம் வள்ளி தெய்வானையுடன் கூடிய சுப்பிரமணியரும் உள்ளனர். கருவறையில் மூலவராக விநாயகர் அமர்ந்த நிலையில் உள்ளார். மூலவருக்கு முன்பாக வலது புறம் மற்றொரு விநாயகர் உள்ளார். இடது புறம் லிங்கம் உள்ளது. திருச்சுற்றில் கால பைரவர் சன்னதி உள்ளது. கோஷ்டத்தில் நாகர், தட்சிணாமூர்த்தி, துர்க்கை ஆகியோரின் சிலைகளும், விஷ்ணு மற்றும் பிரம்மாவின் ஓவியங்களும் உள்ளன.

## விழாக்கள்
மாதந்தோறும் வருகின்ற சங்கடகர சதுர்த்தி, விநாயகர் சதுர்த்தி ஆகியவை இக்கோயிலில் நடைபெறுகின்ற விழாக்களாகும். கார்த்திகை சோம வாரத்தில் விபூதி அலங்காரம் செய்யப்படுகிறது. இக்கோயில் ராஜராஜ சோழன் காலத்தில் கட்டப்பட்டதாகக் கூறப்படுகிறது. காரைக்குடிக்கு அருகிலுள்ள பிள்ளையார்பட்டி  கற்பக விநாயகரைப் போல இவரை வழிபட்டால் சர்வ மங்களமும் கிடைக்குமென்று மக்கள் நம்புகின்றனர்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள இந்துக் கோயில்கள்
பகவல்பூர் மாவட்டம்

**பகவல்பூர் மாவட்டம்** (Bahawalpur District)  (பஞ்சாபி, )  தெற்காசியாவின் பாகிஸ்தான் நாட்டின் பஞ்சாப் மாகாணத்தின் மாவட்டங்களில் ஒன்றாகும். இம்மாவட்டம் பஞ்சாப் மாகாணத்தில் தெற்கில் அமைந்துள்ளது. பகவல்பூர் கோட்டத்தில் உள்ள இதன் நிர்வாகத் தலைமையிட நகரம் பகவல்பூர் ஆகும். 

## மாவட்ட எல்லைகள்
பஞ்சாப் மாகாணத்தின் தெற்கில் பகவல்பூர் கோட்டத்தில் அமைந்த பகவல்பூர் மாவட்டத்தின் தெற்கிலும், தென்கிழக்கிலும் இந்தியாவும், கிழக்கில் பகவல்நகர் மாவட்டமும், வடக்கில் வெகாரி மாவட்டம், லோத்ரான் மாவட்டம் மற்றும்  மூல்தான் மாவட்டங்களும், மேற்கில் ரகீம்யார்கான் மாவட்டமும், வடமேற்கில் முசாப்ப்பர்கர் மாவட்டமும் எல்லைகளாகக் கொண்டது.

## மாவட்ட நிர்வாகம்
24,830 சதுர கிலோ மீட்டர் பரப்பளவு கொண்ட பகவல்பூர் மாவட்டத்தின் நிர்வாக வசதிக்காக பகவல்பூர், அகமதுபூர் கிழக்கு, ஹசில்பூர்,  கைப்பூர் மற்றும் யாஸ்மன்  என ஐந்து [வட்டங்களாகவும்,  நூற்றி எட்டு  கிராம ஒன்றியக் குழுக்களாகவும்,  1216 வருவாய் கிராமங்களாகவும் பிரிக்கப்பட்டுள்ளது. 

==ஊர்களும் நகரங்களும்==
இம்மாவட்டத்தில் நான்கு நகராட்சி மன்றங்களும், மூன்று நகர் பஞ்சாயத்துகளும், ஒரு இராணுவப் பாசறை ஊரும் உள்ளது.

==சோலிஸ்தான் பாலைவனம்==

பகவல்பூர் மாவட்டத் தலைமையிட நகரமான பகவல்பூரிலிருந்து முப்பது கிலோ மீட்டர் தொலைவில் [இந்தியாவின்  தார் பாலைவனத்தை ஒட்டி அமைந்துள்ளது.  உள்ளூரில் சோலிஸ்தான் பாலைவனத்தை **ரோகி** என அழைப்பர். சோலிஸ்தான் பாலைவனம்  26,300 சதுர கிலோ மீட்டர் பரப்பளவில் நீண்டு பரவியுள்ளது. இப்பாலைவனத்தில் கால்நடைகளை மேய்க்கும் நாடோடி இன மக்கள் வாழ்கின்றனர். 

### தராவர் கோட்டை

பகவல்பூர் மாவட்டத்தில் உள்ள  சோலிஸ்தான் பாலைவனத்தில் அமைந்துள்ள பதினோறு கோட்டைகளில்  தராவர் கோட்டை  பெரியதும், மிகவும் புகழ் பெற்றதும் ஆகும். 

இக்கோட்டைச் சுற்றுச் சுவர்களின் சுற்றளவு  1500  மீட்டர்களும், உயரம் முப்பது மீட்டரும் கொண்டது. நீண்ட சதுர வடிவிலான இக்கோட்டையின் மீதுள்ள நாற்பது காவல் கோபுரங்களை (கொத்தளம்) பாலவனத்திலிருந்து பல கிலோ மீட்டர் தொலவிலிருந்தும் சாதராணமாக காணலாம்.

## மக்கள் தொகையியல்
1998-ஆம் ஆண்டின் மக்கள் தொகை கணக்கெடுப்பின் படி, 24,830 சதுர கிலோ மீட்டர் பரப்பளவு கொண்ட  பகவல்பூர் மாவட்டத்தின் மக்கள் தொகை 24,33,091 ஆகுன். அதில் ஆண்கள் 1278775 (52.56%); பெண்கள் 1154316 ( 47.44 %)ஆக உள்ளனர். மக்கள் தொகை வளர்ச்சி விகிதம் (1981 - 98) 3.08% ஆக உயர்ந்துள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பளவில் 98 பேர் வீதம் வாழ்கின்றனர். பாலின விகிதம் 100 பெண்களுக்கு 110.8 ஆண்கள் வீதம் உள்ளனர். எழுத்தறிவு விகிதம் 35% ஆக உள்ளது. 

மக்கள் தொகையில்  சராய்கி மொழியை  64.3% மக்களும்,   பஞ்சாபி மொழியை 28.4% மக்களும் மற்றும் உருது மொழியை 5.5% மக்களும் தாய் மொழியாகக் கொண்டுள்ளனர். 
இம்மாவட்ட மக்கள் தொகையில் 27.01% மக்கள் நகர்புறங்களில் வாழ்கின்றனர்.  

## பொருளாதாரம்
இம்மாவட்டத்தின் முக்கிய வேளாண் விளைபொருள் பருத்தி ஆகும்.  தோல் பதனிடுதல், தோல் செருப்புகள், பைகள், ஆடைகள்  தயாரித்தல், கம்பளித் துணி நெய்தல் பிற முக்கியத் தொழில்கள் ஆகும்.

## மேற்கோள்காள்

பகுப்பு:பாக்கித்தானின் மாவட்டங்கள்
பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பைசலாபாத் மாவட்டம்

thumb | வலது
**பைசலாபாத் மாவட்டம்** (Faisalabad District)  ()
தெற்காசியாவின் பாகிஸ்தான் நாட்டின் பஞ்சாப் மாகாணத்தில் அமைந்த மாவட்டங்களில் ஒன்றாகும். பைசலாபாத் கோட்டத்தில் அமைந்த இம்மாவட்டத்தின் நிர்வாகத் தலைமையிடம் பைசலாபாத் நகரம் ஆகும். 
1998-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 54,29,547ஆகும். மக்கள் தொகையில்   42%  **பைசலாபாத்** நகரத்திலும், நகர்புறங்களிலும் வாழ்கின்றனர்.
பாகிஸ்தானில் கராச்சி மற்றும் லாகூர் அடுத்து அதிக மக்கள் தொகை கொண்ட நகரமாக பைசலாபாத் உள்ளது.

## மாவட்ட நிர்வாகம்
பைசலாபாத் மாவட்டத்தின் நிர்வாக வசதிக்காக பைசலாபாத், மதினா, ஜின்னா, இக்பால், சக் ஜும்ரா, ஜரண்வாலா, சமுந்திரி மற்றும்  தண்டிலியான்வாலா எட்டு வட்டங்களாகப் பிரிக்கப்பட்டுள்ளது. எட்டு வட்டங்களை  820 வருவாய் கிராமங்களாகப் பிரிக்கப்பட்டுள்ளது. 
இம்மாவட்டத்தில் பைசலாபாத் பெருநகர மாநகராட்சியும், நான்கு நகராட்சி மன்றங்களையும் கொண்டுள்ளது. 

## மக்கள் தொகையியல்
1998-ஆம் ஆண்டில் மக்கள் தொகையியல் கணக்கெடுப்பின் படி,  5,856 சதுர கிலோ மீட்டர் பரப்பளவு கொண்ட பைசலாபாத் மாவட்டத்தின் மொத்த மக்கள் தொகை  54,29,547 ஆகும். அதில் ஆண்கள் 28,26,908 (50.07%); பெண்கள் 26,02,639 (49.93%) ஆக உள்ளனர். பாலின விகிதம் 100 பெண்களுக்கு 108.6 ஆண்கள் வீதம் உள்ளனர். நகரபுற மக்கள் தொகை  2318433 (42.70%) ஆக உள்ளது. எழுத்தறிவு விகிதம் 51.9% ஆக உள்ளது.   தொகை வளர்ச்சி விகிதம் (1981 - 1998) 2.51% ஆக உள்ளது. 

### மொழிகள்
1998-ஆம் ஆண்டின் மக்கள் தொகை கணக்கெடுப்பின் படி பஞ்சாபி மொழி 97.5% மக்களின் தாய் மொழியாக உள்ளது. உருது மொழி 1.2% மக்கள் பேசுகின்றனர். உருது மொழி தேசிய மொழியாகவும்; ஆங்கில மொழி அலுவல் மொழியாகவும், பள்ளி மற்றும் கல்லூரிகளில் கற்பிக்கப்படுகிறது.

## மேற்கோள்கள்

## மேற்கோள்கள்
* Faisalabad District - profile on Dawn.com

பகுப்பு:பாக்கித்தானின் மாவட்டங்கள்
பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
கியூபெக் துப்பாக்கிச் சூடு, 2017

**கியூபெக் துப்பாக்கிச் சூடு** என்பது 2017 ஆம் ஆண்டு ஜனவரி 29 மாலை கனடாவின் கியூபெக் நகரின் *இஸ்லாமியக் கலாச்சார மையத்தில்* நடைபெற்ற துப்பாக்கிச் சூட்டுச் சம்பவமாகும். மசூதியில் நடைபெற்ற இச்சம்பவத்தில் ஏழு பேர் கொல்ல்ப்பட்டனர் மேலும் 17 பேர் காயமடைந்தனர். மாலைநேர தொழுகைக்குப் பின்னர் இச்சம்பவம் நடந்தது. 53 பேர் பங்கு பெற்ற தொழுகையில் நடத்தப்பட்ட இத்துப்பாக்கிச் சூட்டை கனடாவின் பிரத அமைச்சர் *ஜஸ்டின் ருடுயூ* தீவிரவாதச் செயல் என குறிப்பிட்டார். இத்தாக்குதலுக்கான சரியான காரணம் தெரியவில்லை.
## மேற்கோள்கள்

பகுப்பு:2017 நிகழ்வுகள்
பகுப்பு:தீவிரவாத நிகழ்வுகள்
தோபா தேக்சிங் மாவட்டம்

**தோபா தேக்சிங் மாவட்டம்** (Toba Tek Singh District) ()  தெற்காசியாவின் பாகிஸ்தான் நாட்டின் பஞ்சாப் மாகாணத்தில் அமைந்துள்ளது.   இதன் நிர்வாகத் தலைமையிடம் *தோபா தேக்சிங்*  நகரம் ஆகும். இம்மாவட்டம் 1982-இல் புதிதாக துவக்கப்பட்டது. 

## பெயர் காராணம்
சீக்கிய மத குரு தேக் பகதூர் நினைவாக இம்மாவட்டத்திற்கும், மாவட்டத்தின் தலைமையிட நகரத்திற்கும் *தோபா தேக்சிங்*  எனப் பெயரிடப்பட்டுள்ளது.

## மாவட்ட நிர்வாகம்
3,252 சதுர கிலோ மீட்டர் பரப்பளவு கொண்ட தோபா தேக்சிங் மாவட்டத்தை நிர்வாக வசதிக்காக தோபா தேக்சிங், கோஜ்ரா, பீர் மகால் மற்றும் கமாலியா என நான்கு வருவாய் வட்டங்களாக பிரித்துள்ளனர். இம்மாவட்டத்தில் எண்பத்தி இரண்டு கிராம ஒன்றியக் குழுக்கள் உள்ளது. 

## நகரங்கள்
தோபா தேக்சிங் மாவட்டத்தில் பீர் மகால், கோஜ்ரா, கமாலியா, இராஜானா, சண்டியலியான்வாலி, சக்#270 மற்றும் தோபா தேக் சிங்   முக்கிய நகரஙகள் ஆகும். 

## மக்கள் தொகையியல்
டிசம்பர் 2012-ஆம் ஆண்டின் மாவட்ட ஆட்சியாளரின் அறிக்கைப் படி, 3,252 சதுர கிலோ மீட்டர் பரப்பளவு கொண்ட தோபா தேக்சிங் மாவட்டத்தின் மக்கள் தொகை 19,93,000 ஆகும். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 613 நபர்கள் வீதம் வாழ்கின்றனர். இம்மாவட்டத்தில்  பஞ்சாபி மொழி, சராய்கி மொழி, உருது மொழி மற்றும் ஆங்கிலம் பேசப்படுகிறது.

## பொருளாதாரம்

### வேளாண் பொருளாதாரம்
தோபா தேக்சிங் மாவட்டத்தின் முக்கிய வேளாண் பயிர்கள் கரும்பு, கோதுமை, பருத்தி, நெல், பருப்பு, பயறு வகைகள், உருளைக்கிழங்கு, வெங்காயம், மா, ஆரஞ்ச், கொய்யா, எலுமிச்சம் பழம் ஆகும்.  

### தொழில்கள்
இம்மாவட்டத்தில் வேளாண்மைத் தொழிலுக்கான கருவிகாள், மிதிவண்டிகளின் உதிரி பாகங்கள், சிமெண்ட், பருத்திப் பஞ்சு ஆலைகள்,  ரொட்டி தயாரித்தல், மருத்துவமனைக்கான மருந்து & மாத்திரைகள் உற்பத்தி, கோதுமை மற்றும் அரிசி மாவு ஆலைகள், தோல் காலணிகள் தயாரித்தல், கோழி வளர்ப்பு, மின் உற்பத்தி, சோப்பு தயாரிப்பு,
கரும்பாலைகள், சேமியா, துணி மற்றும் ஆடை உற்பத்தி தொழிற்சாலைகள் உள்ளது.

## கல்வி
தோபா தேக்சிங் மாவட்டம் கல்வி வளர்ச்சி கொண்டது. இங்குள்ள முக்கிய கல்வி நிறுவனங்கள்: கமாலியா அரசு பட்டமேற்படிப்பு கல்லூரி, தேபோ தேக்சிங் அரசு மகளிர் பட்டப்படிப்புக் கல்லூரி, தோபா தேக்சிங் மருத்துவக் கல்லூரி, கோஜ்ரா அரசுக் கல்லூரி,  கோஜ்ரா அரசு பெண்கள் கல்லூரி, கோட்ட பொதுப் பள்ளி & கல்லூரி தோபா தேக்சிங், தோபா தேக்சிங் பஞ்சாப் கல்லூரி,  தோபா தேக்சிங் இசுலாமியக் கல்லூரி,  தோபா தேக்சிங் தேசியக் கல்லூரி, தோபா தேக்சிங் சுல்தான் அறக்கட்டளை கல்லூரி, தோபா தேக்சிங் ஸ்டாண்டர்டு கல்லூரி, தோபா தேக்சிங் சுப்பீரியர் கல்லூரி, கோஜ்ரா சிப்லீ கல்லூரி, கமாலியா குவாதி ஆசம் கல்லூரி, பீர் மகால் ஜின்னா கல்லூரி, பீர் மகால் பர்கான் கல்லூரி, பீர் மகால் அறிஞர்கள் கல்லூரி ஆகும். 

## அரசியல்
இம்மாவட்டம் பாகிஸ்தான் தேசிய நாடாளுமன்றத்திற்கு மூன்று உறுப்பினர்களைதேர்ந்தெடுத்து அனுப்பிகிறது. மேலும் பஞ்சாப் மாகாண சட்டமன்றத்திற்கு ஏழு உறுப்பினர்களைத் தேர்ந்தெடுக்கிறது. 

## மேற்கோள்கள்

## வெளி இணைப்புகள்
*Toba Tek Singh profile  on Punjab's government website

பகுப்பு:பாக்கித்தானின் மாவட்டங்கள்
பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
துத்தநாக பெர்ரைட்டு

**துத்தநாக பெர்ரைட்டுகள்** *(Zinc ferrites)* என்பவை துத்தநாகம் மற்றும் இரும்பு (பெர்ரைடு) ஆகியவற்றைச் சேர்த்து செயற்கையாக உருவாக்கும் வரிசைத் தொடர் சேர்மங்களாகும். இவற்றின் பொது வாய்ப்பாடு ZnxFe3-xO4. ஆகும்.   Zn(NO3)2, Fe(NO3)3, டிரையெத்தனாலமீன் ஆகியனவற்றின் முதிர் கரைசலை ஐதரசீன் முன்னிலையிலோ அல்லது ஐதரசீன் இல்லாமலோ அல்லது இரும்பு ஆக்சைடு மற்றும் துத்தநாக ஆக்சைடுகளை உயர்வெப்பநிலையில் வினைபுரியச் செய்தும்  துத்தநாக பெர்ரைட்டு சேர்மத்தை தயாரிக்கமுடியும்.   
சிப்பைனல் (Zn, Fe) Fe2O4 எனப்படும் கனிமம் வெளிர்பழுப்பு நிற திண்மமாகும். ஒளிர்வு காரணமாக இக்கனிமம் தண்ணீர், அமிலங்கள், அல்லது நீர்த்த காரம் ஆகியவற்றில் கரையாது. துத்தநாக பெர்ரைட்டுகளை நிறமிகளாகப் பயன்படுத்தமுடியும். அதிலும் குறிப்பாக வெப்ப நிலைப்புத்தன்மை தேவைப்படும் பொருட்களுக்கு நிறமியாக இதைப் பயன்படுத்தலாம். உதாரணமாக, மஞ்சள் இரும்பாக்சைடைக் கொண்டு தயாரிக்கப்படும் துத்தநாக பெர்ரைட்டை 177° செல்சியசு வெப்பநிலைக்கு மேற்பட்ட பயன்பாடுகளுக்கு பதிலியாகப் பயன்படுத்தமுடியும். உயர் அரிமானத்தடுப்பு பூச்சாகப் பூசப்படும் போது துத்தநாகப் பெர்ரைட்டு சேர்க்கப்படும் அடர் அளவுக்கு ஏற்ப பாதுகாப்பும் அதிகரிக்கின்றது A recent investigation shows that the zinc ferrite, which is paramagnetic in the bulk form, becomes ferrimagnetic in nanocrystalline thin film format. . மொத்தமாக இருக்கும் போது துத்தநாக பெர்ரைட்டு, நுண்படிக மென்படல வடிவத்தில் பெர்ரி காந்தமாக மாற்றமடைந்து இணை காந்தப்பண்பை வெளிப்படுத்துகிறது. இம்மென்படலங்களை கட்டுப்படுத்தி அதிக அறைவெப்பநிலை காந்தமாக்கல் மற்றும் பெர்ரோகாந்த ஒத்திசைவு அகன்றவரிசையை எட்டமுடிகிறது.
     
## மேற்கோள்கள்

## புற இணைப்புகள்

* 
* 

பகுப்பு:துத்தநாக சேர்மங்கள்
பகுப்பு:சிபைனல் குழு கனிமங்கள்